

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKI NAČELNIK**

**KLASA: 061-01/24-01/2**

**URBROJ: 2198-31-01-24-1**

**GRAČAC, 19. ožujka 2024. g.**

Na temelju Pravilnika o nagrađivanju učenika («Službeni glasnik Općine Gračac» 3/14, 2/15), općinski načelnik objavljuje

**JAVNI POZIV**

**ZA PRIKUPLJANJE PRIJEDLOGA I PRIJAVA**

**ZA NAGRAĐIVANJE UČENIKA**

Prigodom obilježavanja Dana Općine Gračac u 2024. godini dodijelit će se nagrade najuspješnijim učenicima s prebivalištem na području Općine Gračac.

Opći uvjet koji moraju ispunjavati svi kandidati za nagrade je da su učenici s prebivalištem na području Općine Gračac, bez obzira na mjesto školovanja.

UČENICI OSNOVNE ŠKOLE

Za učenike osnovne škole dodjeljuje se nagrada 1 učeniku.

Prijedlog za najuspješnijeg učenika podnosi ravnatelj osnovne škole.

Uz obrazloženi prijedlog ravnatelja, prilaže se uvjerenje o prebivalištu učenika.

UČENICI SREDNJIH ŠKOLA

Za učenike srednjih škola dodjeljuju se nagrade za 3 učenika.

Za nagradu se, kao kandidati, prijavljuju sami učenici.

 Uz opći uvjet prebivališta na području Općine Gračac, učenici srednjih škola, da bi se mogli kandidirati za dodjelu nagrade, moraju ispunjavati i sljedeće uvjete:

* prosjek ocjena u prethodno završenoj školskoj godini najmanje 4,80 te
* sudjelovanje na najmanje jednom županijskom ili državnom natjecanju u tekućoj ili prethodnoj školskoj godini.

 Uz obrazloženu prijavu za dodjelu nagrade učenicima srednjih škola, kandidati su obavezni priložiti:

1. uvjerenje o prebivalištu učenika

2. preslik svjedodžbe prethodno završene školske godine

3. preslik dokaza o sudjelovanju na najmanje jednom županijskom ili državnom natjecanju u tekućoj ili prethodnoj školskoj godini.

Odluku o nagrađivanju te vrsti i iznosu nagrade (ukoliko se radi o novčanoj nagradi) u skladu s proračunskim mogućnostima, donijet će općinski načelnik odabirom propisanog broja učenika između svih onih koji podnesu pravovremene i potpune prijave kojima dokažu ispunjavanje traženih uvjeta.

Prijedloge i prijave po javnom pozivu ovlašteni predlagatelji mogu podnositi na adresu Općine Gračac, Park sv. Jurja 1, 23440 Gračac ili putem elektroničke pošte na gracac@gracac.hr te isti, bez obzira na način dostave, trebaju biti zaprimljeni u Općini Gračac najkasnije do 15. travnja 2024. godine do 14,00 sati. U slučaju podnošenja putem elektroničke pošte, prijedlozi/ prijave koji se dostavljaju moraju biti potpisani kvalificiranim elektroničkim potpisom.

**OPĆINSKI NAČELNIK:**

 **Robert Juko, ing.**